રાજ્યના કૃષિ અને સહકાર વિભાગના અધિક મુખ્ય સચિવ સંજય પ્રસાદ પાસે ત્રણ વધારાના ડિપાર્ટમેન્ટનો હવાલો છે. તેઓ લેબર અને એપ્લોયમેન્ટ, સંસદીય બાબતો અને પાર્લામેન્ટરી અફેર્સ પણ જુએ છે. બીજી તરફ વિપુલ મિત્રા અને એ.કે.રાકેશ પાસે કેપેસિટી કરતાં ઘણાં નબળાં ડિપાર્ટમેન્ટનો હવાલો છે. આવતા મહિને વયનિવૃત્ત થતાં એમ.એસ.ડાંગુર હાલ હોમ અને પોર્ટ ઉપરાંત નર્મદા વિભાગનો હવાલો સંભાળે છે ત્યારે મહોમ્મદ શાહિદ અને સંદીપકુમાર પાસે પોસ્ટીંગ નથી. અરવિંદ અગ્રવાલ કે જેઓ ફોરેસ્ટ અને એનવાયર્નમેન્ટ ઉપરાંત ફાયનાન્સનો વધારાનો હવાલો સંભાળે છે. સંગીતાસિંઘ કે જેઓ સિવિલ સપ્લાયના અધિક મુખ્ય સચિવ છે તેઓ જીએડીનો તેમજ મુખ્યમંત્રીના પ્રિન્સિપલ સેક્રેટરી એમ.કે.દાસ ઇન્ડસ્ટ્રીઝ એન્ડ માઇન્સનો હવાલો સંભાળે છે. એવું નથી કે ગુજરાત સરકાર પાસે ઓફિસરોની અછત છે. દિલ્હી ડેપ્યુટેશન પર ભલે 22 ઓફિસરો હોય ગુજરાતમાં આ વધારાના હવાલા અધિકારીઓ પર ભારણ વધારે છે. અધુરામાં પુરૂં હોય તેમ સરકારના ચાર આઇએએસ મનીષા ચંદ્રા, કે.કે.નિરાલા, સંદીપકુમાર અને શાહમીના હુસેન લાંબી ટ્રેઇનિંગ ટૂર પર જઇ રહ્યાં છે.